Напрыканцы сустрэчы наведвальнікі мерапрыемства агучылі шмат пытанняў сваёй госці. Аднаму з найбольш актыўных, з вучню 9-га класа Аляксандру, Святлана Быкава падарыла зборнік вершаў з асабістым аўтографам. На наступны дзень ад настаўніцы беларускай мовы і літаратуры, класнага кіраўніка аднаго з 9-х класаў Сінькевіч Марыны Міхайлаўны яна атрымала электронную паштоўку: “Дарагая Святлана Анатольеўна, яшчэ раз вялікі Вам дзякуй за сустрэчу! Аляксандр сёння прынёс зборнік Вашых вершаў у школу і літаральна не выпускаў яго з рук: перачытваў, лістаў яго на перапынках і нават на маім уроку! Мне таксама было вельмі карысна сустрэцца з вамі, паслухаць вашы вершы. Хачу сказаць, што, дзякуючы сустрэчы з вамі, я пачала па-іншаму глядзець на сваіх дзевяцікласнікаў, пачала лепш іх разумець…”